Kyle Clifford

Kyle Clifford (s. 13. tammikuuta 1991 Ayr, Ontario, Kanada) on kanadalainen uransa päättänyt jääkiekkoilija.https://www.nhlsuomi.com/2025/08/07/kaksinkertainen-stanley-cup-voittaja-ura-paattyy/Clifford on Los Angeles Kingsin toisen kierroksen varaus kesältä 2009, ja hänen ensimmäinen NHL-kautensa oli 2010–2011.

Ura
Seuraura
Clifford pelasi ontariolaisessa juniorijoukkueessa Cambridge Hawksissa kauden 2006–2007, kunnes hän siirtyi seuraavaksi kaudeksi 2007–2008 OHL-joukkue Barrie Coltsiin. Clifford teki siellä tulokaskaudellaan 66 ottelussa tehopisteet 1+14=15. Kaudella 2008–2009 hän teki tehopisteet 16+12=28, mutta Clifford keräsi myös 133 jäähyminuuttia ja oli niillä Coltsin sisäisen jäähypörssin toinen Stefan Della Roveren jälkeen.Elite Prospects

Los Angeles Kings varasi Cliffordin toisella kierroksella 35. pelaajana NHL:n varaustilaisuudessa vuonna 2009. Hän teki syyskuussa 2009 kolmivuotisen tulokassopimuksen Kingsin kanssa, mutta pelasi vielä kauden 2009–2010 OHL:ssä. Hän teki siellä yli kaksi kertaa enemmän pisteitä kuin edelliskaudella, runkosarjassa tehopisteet 28+29=57. Kauden päätteeksi OHL:n valmentajat äänestivät Cliffordin konferenssin kauden parhaaksi puolustavaksi hyökkääjäksi sekä toiseksi parhaaksi kovan työntekijäksi.jatkoaika

Toukokuussa 2010 Clifford siirtyi Los Angelesin farmijoukkueeseen Manchester Monarchsiin, AHL:ään ja hän teki siellä seitsemässä pudotuspeliottelussa kaksi syöttöpistettä. Kaudella 2010–2011 Clifford pelasi koko kauden Los Angelesin NHL-kokoonpanossa. Hän teki NHL-uransa ensimmäisen maalin 9. joulukuuta 2010 Calgary Flamesia vastaan. Yhteensä Clifford teki tulokaskaudellaan 76 runkosarjaottelussa tehopisteet 7+7=14 sekä otti 141 jäähyminuuttia, joilla hän voitti Kingsin sisäisen jäähypörssin. Kevään 2011 pudotuspeleissä Clifford jakoi tehopisteillä 3+2=5 Los Angelesin sisäisen maalipörssin voiton Justin Williamsin kanssa sekä sisäisen pistepörssin voiton Ryan Smythin, Brad Richardsonin ja Jack Johnsonin kanssa. Vuoden 2015 helmikuussa Clifford teki Kingsin kanssa viiden vuoden jatkosopimuksen, jonka arvo on 8 miljoonaa dollaria.

Helmikuussa 2020 Clifford siirtyi Jack Campbellin kanssa Toronto Maple Leafsiin vaihdossa kahteen kolmannen kierroksen varaukseen. https://www.nhl.com/news/kings-trade-campbell-clifford-to-maple-leafs/c-314697916?tid=278542340

Marraskuussa 2021 Maple Leafs hankki Cliffordin St. Louis Bluesista takaisin joukkueeseensa. https://www.sportsnet.ca/nhl/article/maple-leafs-acquire-kyle-clifford-blues-future-considerations/

Maaliskuussa 2022 Clifford solmi kahden vuoden ja arvoltaan 1,525,000 miljoonan dollarin arvoisen jatkosopimuksen Maple Leafsin kanssa. https://www.tsn.ca/toronto-maple-leafs-kyle-clifford-carl-dahlstrom-1.1768231

Maajoukkue
Clifford pelasi alle 18-vuotiaiden MM-kilpailuissa vuonna 2009.

Pelityyli
Clifford on fyysinen laitahyökkääjä, joka osaa tarvittaessa tapella. Hän osaa tehdä maaleja, mutta hänellä on puutteita kiekollisessa pelissä.The Hockey News

Tilastot
 2006–2007  Cambridge Hawks  Minor-ON  70  31  49  80  119  –  –  –  –  – 2007–2008  Barrie Colts  OHL  66  1  14  15  83  9  0  1  1  4 2008–2009  Barrie Colts  OHL  60  16  12  28  133  5  0  0  0  13 2009–2010  Barrie Colts  OHL  58  28  29  57  111  17  5  9  14  28   Manchester Monarchs  AHL  –  –  –  –  –  7  0  2  2  12 2010–2011  Los Angeles Kings  NHL  76  7  7  14  141  6  3  2  5  7 2011–2012  Los Angeles Kings  NHL  81  5  7  12  123  3  0  0  0  2 2012–2013  Ontario Reign  ECHL  9  4  3  7  2  –  –  –  –  –   Los Angeles Kings  NHL  48  7  7  14  51  14  0  2  2  8 2013–2014  Los Angeles Kings  NHL  71  3  5  8  81  24  1  6  7  39 2014–2015  Los Angeles Kings  NHL  79  6  9  15  85  –  –  –  –  – 2015–2016  Los Angeles Kings  NHL  56  3  6  9  55  4  0  1  1  0   Ontario Reign  AHL  2  0  0  0  2  –  –  –  –  – 2016–2017  Los Angeles Kings  NHL  73  6  6  12  92  –  –  –  –  – 2017–2018  Los Angeles Kings  NHL  50  6  4  10  48  4  0  0  0  6 2018–2019  Los Angeles Kings  NHL  72  11  10  21  96  –  –  –  –  – 2019–2020  Los Angeles Kings  NHL  53  6  8  14  45  –  –  –  –  –   Toronto Maple Leafs  NHL  16  1  2  3  23  5  0  0  0  0 2020–2021  St. Louis Blues  NHL  50  4  3  7  30  4  0  1  1  0 2021–2022  St. Louis Blues  NHL  2  0  1  1  0  –  –  –  –  –   Toronto Maple Leafs  NHL  23  1  2  3  31  1  0  0  0  15   Toronto Marlies  AHL  9  3  0  3  6  –  –  –  –  – 2022–2023  Toronto Marlies  AHL  46  8  12  20  78  7  4  4  8  11   Toronto Maple Leafs  NHL  2  0  1  1  2  –  –  –  –  – 2023–2024  Toronto Marlies  AHL  53  10  18  28  140  3  1  3  4  25 2024–2025  Toronto Marlies  AHL  17  4  4  8  32  –  –  –  –  – 13 kautta  yhteensä  NHL  753  66  78  144  905  65  4  12  16  77 6 kautta  yhteensä  AHL  127  25  34  59  258  17  5  9  14  48

Lähteet

*

Viitteet

Luokka:Kanadalaiset jääkiekkoilijat
Luokka:Los Angeles Kingsin varaamat pelaajat
Luokka:Vuonna 1991 syntyneet
Luokka:Elävät henkilöt
Luokka:79.32 Jääkiekko